ՀՀ գլխավոր դատախազը տեղեկացրել է, որ զանգվածային միջոցառումների ընթացքում դատախազությանը հայտնի դարձած հանցագործության հատկանիշներ պարունակող բոլոր դեպքերով՝ կապված ինչպես հավաքներն առանձին դեպքերում օրենքի պահանջների խախտմամբ անցկացնելու, այնպես էլ քաղաքացիական անձանց կողմից հավաքի մասնակիցների իրավունքների խախտման, ոստիկանության ծառայողների կողմից նրանց նկատմամբ ոչ իրավաչափ ներգործության միջոցներ կիրառելու, լիազորություններն անցնելու հետ, պարտադիր նախաձեռնվել են վարույթներ, ոստիկանության բաժիններում դատախազների անմիջական մասնակցությամբ հսկողություն է իրականացվել քաղաքացիների իրավունքների պաշտպանության նկատմամբ: Առանձնահատուկ ուշադրություն է դարձվել հավաքների ընթացքը լուսաբանող լրագրողների մասնագիտական գործունեությանը խոչընդոտելու դեպքերը համարժեք իրավական գնահատականի արժանացնելուն: